钦定古今图书集成/理学汇编/文学典/第010卷 > 杨慎丹铅总录 > 《唐宰相多能文》
## 钦定古今图书集成/理学汇编/文学典/第010卷 > 杨慎丹铅总录 > 《唐宰相多能文》

唐开元宰相奏请状及郑畋《凤池稿》，多用四六，皆宰
相自草。五代亦然，至范质始除其烦辞。故莱公谓杨
文公曰：“余不能为唐时宰相。”盖孏于命词也。然其间
应制词草，比今犹百倍焉。是以唐之词华，远过于宋，
而今之词华，又不及宋之万一焉，亦由此故也。